ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்தியாவின் சுவை என்னும் பிரச்சாரம் பாங்காக்கில் செய்யப்பட்டது
இந்தியாவின் வேளாண் மற்றும் பதப்படுத்தப்பட்ட உணவு பொருட்களின் ஏற்றுமதியை ஊக்குவிக்கும் விதமாக, 'இந்தியாவின் சுவை' என்னும் பிரச்சாரம் பாங்காக்கில் செய்யப்பட்டது.
தென்கிழக்கு ஆசிய நாடான தாய்லாந்துக்கு நமது நாட்டின் வேளாண் மற்றும் பதப்படுத்தப்பட்ட உணவு பொருட்களின் ஏற்றுமதியை விரிவாக்கும் நோக்கில், வாங்குவோர் விற்போர் கூட்டத்தை வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் நடத்தியது.
2020 டிசம்பர் 21 அன்று நடைபெற்ற இந்த கூட்டத்தில், இரு நாட்டு அரசுகள் மற்றும் வர்த்தகத் துறைகளில் இருந்து முக்கிய பிரமுகர்கள் கலந்து கொண்டனர்.
வேளாண் மற்றும் உணவு துறையில் இந்தியா மற்றும் தாய்லாந்துக்கிடையேயான ஒத்துழைப்பை வலுப்படுத்துவதற்கான பொதுவான தளத்தை இந்த கூட்டம் வழங்கியது.
காணொலி மூலம் நடைபெற்ற இந்த கூட்டம், வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் பல்வேறு நாடுகளுடன் நடத்தி வரும் நிகழ்ச்சிகளின் வரிசையில் பதிமூன்றாவது ஆகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1682701
------
(Visitor Counter : 152
நாடாளுமன்ற விவகாரத்துறை அமைச்சகம்
தூய்மையே சேவை இயக்கத்தின் ஒரு பகுதியாக அக்டோபர் 1 ஆம் தேதி "ஏக் தாரிக் ஏக் கன்டா ஏக் சாத்" கடைபிடிக்க நாடாளுமன்ற விவகார அமைச்சகம் முடிவு
நாடாளுமன்ற விவகாரங்கள் அமைச்சகம் எஸ்.எச்.எஸ் போர்ட்டலில்அக்டோபர் 1, 2023 அன்று காலை 10.00 மணிக்கு புதுதில்லி பேஷ்வா சாலையில் உள்ள நவயுக் பள்ளி மற்றும் அதன் சுற்றுப்புறங்களில் தூய்மைக்கான சேவை சிறப்பு நிகழ்ச்சியை நடத்துகிறது. அதிகாரிகள் / ஆசிரியர்கள், மாணவர்கள் மற்றும் அருகிலுள்ள பொதுமக்களுடன் மேற்கண்ட நிகழ்ச்சியில் பங்கேற்பார்கள். பொதுமக்கள் அதிக அளவில் பங்கேற்பதை உறுதி செய்யும் வகையில் இந்த நிகழ்ச்சி விளம்பரப்படுத்தப்படுகிறது.
2023 செப்டம்பர் 15 முதல் அக்டோபர் 2, 2023வரை தூய்மை இந்தியா இயக்கம்-கிராமப்புறம், நகர்ப்புறம் , இணைந்து ஏற்பாடு செய்யும் வருடாந்திர தூய்மையே சேவை இருவார நிகழ்ச்சியின் ஒரு பகுதியாக நாடாளுமன்ற விவகார அமைச்சகம் பல நடவடிக்கைகளைத் திட்டமிட்டுள்ளது.
தொடக்கத்தில், அமைச்சகத்தில் சுய உதவிக் குழுக்களின் செயல்பாடுகளைத் தொடங்க / விரைவுபடுத்துவதற்காக, நாடாளுமன்ற விவகாரங்கள் அமைச்சகத்தின் செயலாளர், அமைச்சகத்தின் அதிகாரிகள் / அதிகாரிகளுக்கு தூய்மை உறுதிமொழியை வழங்கி, குப்பையில்லா இந்தியாவை உறுதி செய்வதில் தங்களை அர்ப்பணிக்க அவர்களை ஊக்குவித்தார்.
அமைச்சகம் முழு அளவில் செயல்பட்டு, ஒவ்வொரு மூலை முடுக்குகளும் சுத்தம் செய்யப்பட்டுள்ளன, தேவையில்லாத பொருட்களை அகற்றுவதற்கான விரிவான திட்டம் வகுக்கப்பட்டுள்ளது. தூய்மை காற்றுக்காக, மத்திய பொதுப்பணித் துறை  நிழல் தாங்கும் / உட்புற தாவரங்களை வழங்கியுள்ளது, அவை அதிகாரிகளின் அனைத்து பிரிவுகள் / அறைகளில் வைக்கப்பட்டுள்ளன.
2023 அக்டோபர் 1 ஆம் தேதி நடைபெறவுள்ள நிகழ்ச்சியில் பொதுமக்கள், குறிப்பாக பாடசாலை அருகேயுள்ள பகுதிகளைச் சேர்ந்த மக்கள் பங்கேற்குமாறு அமைச்சகம் வேண்டுகோள் விடுத்துள்ளது.
PIB Headquarters
நிலக்கரியை இறக்குவதில் 24 மணி நேரத்தில் அடுத்தடுத்து சாதனை புரிந்தது வ.உ.சிதம்பரனார் துறைமுகப் பொறுப்புக் கழகம்.
'எம்.வி. மைர்சினி' கப்பலில் இருந்து 19.06.2020 அன்று 24 மணி நேரத்தில் 55,785 டன்கள் நிலக்கரியை ஒன்பதாவது தளத்தில் இறக்கி, அடுத்தடுத்து சாதனையை வ.உ.சிதம்பரனார் துறைமுகம் புரிந்தது. இதன் மூலம், 'எம்.வி. கிரீன் கே மேக்ஸ் எஸ்' கப்பலில் இருந்து ஒன்பதாவது தளத்தில் 55,363 டன்கள் நிலக்கரி கையாளப்பட்ட சாதனை முறியடிக்கப்பட்டது.
பளுவைக் குறிக்கும் அலகான DWT-இல் 82,117-ம், 229 மீட்டர்கள் நீளமும், 32.28 மீட்டர்கள் உத்திரமும், 14.12 மீட்டர்கள் கப்பலின் அடிக்கட்டைக்கும் தண்ணீருக்குமான தொலைவும்  கொண்ட, மார்ஷல் தீவுகளில் இருந்து புறப்பட்ட, 'எம்.வி. மைர்சினி', திருவாளர்கள் செட்டிநாடு சிமெண்ட்ஸுக்கு சென்றடைய வேண்டிய 76,999 டன்கள் நிலக்கரியோடு இந்தோனேசியாவில் உள்ள டன்ஜுங்க் பாரா துறைமுகத்தில் இருந்து வந்தது. தூத்துக்குடியை சேர்ந்த திருவாளர்கள் இம்கோலா கிரேன் கம்பெனியால் மூன்று துறைமுக பளுதூக்கும் இயந்திரங்களின் மூலம் 55,785 டன்கள் நிலக்கரி 24 மணி நேரத்தில் இறக்கப்பட்டது.
இந்தக் கப்பலின் போக்குவரத்து முகவர்களாக தூத்துக்குடியை சேர்ந்த திருவாளர்கள் சன் பீம் லாஜிஸ்டிக்ஸ் பிரைவேட் லிமிடெட்டும், சரக்கை ஏற்றி இறக்கும் முகவராக தூத்துக்குடியை சேர்ந்த திருவாளர்கள் செட்டிநாடு லாஜிஸ்டிக்ஸும் இருந்தனர்.
குறிப்பிடத்தகுந்த அடுத்தடுத்த சாதனைக்காக துறைமுக அதிகாரிகளையும் இதர பங்குதாரர்களையும் பாராட்டிய வ.உ.சிதம்பரனார் துறைமுகப் பொறுப்புக் கழகத் தலைவர் திரு. டி.கே. ராமச்சந்திரன் "மிகச் சிறந்த உள்கட்டமைப்பு, செயல் திறன் மற்றும் வ.உ.சி துறைமுகத்தின் அர்ப்பணிப்பு உணர்வு கொண்ட பணியாளர்கள் ஆகியவற்றை இந்த சாதனை பறைசாற்றுகிறது", என்று தெரிவித்தார்.
மேற்கண்ட தகவல்கள் பத்திரிகை செய்தி ஒன்றின் மூலம் வ.உ.சிதம்பரனார் துறைமுகப் பொறுப்புக் கழகத்தால் இன்று தெரிவிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
சுமார் 4 கோடி கோவிட் பரிசோதனைகளைச் செய்து இந்தியா புதிய சாதனை படைத்துள்ளது.
கடந்த மூன்று நாட்களாக தொடர்ந்து நாள் ஒன்றுக்கு ஒன்பது லட்சம் மாதிரிகளை இந்தியா பரிசோதித்துள்ளது
ஜனவரி 2020 முதல் நடைபெற்றுவரும் கோவிட்-19 க்கு எதிரான போராட்டத்தில், இந்தியா மற்றொரு உச்சத்தை எட்டியுள்ளது. இந்தியா இதுவரை 4 கோடிக்கு மேலான பரிசோதனைகளை நடத்தியுள்ளது.
மத்திய அரசு, மாநில மற்றும் யூனியன் பிரதேச அரசுகளின், ஒருங்கிணைந்த முயற்சிகளின் விளைவாக தீவிரப் பரிசோதனைகள் மற்றும் மேம்பட்ட மருத்துவ சிகிச்சையில் கவனம் செலுத்தியதால், இந்தியா 4,04,06,609 பரிசோதனைகளை மேற்கொண்டு புதிய சாதனை படைத்துள்ளது. 2020 ஜனவரியில் புனேவில் உள்ள ஒரே ஒரு ஆய்வகத்தில் மட்டும் சோதனை நடத்தியதிலிருந்து, இன்று 4 கோடி என்ற மைல்கல்லைக் கடந்து கோவிட்டுக்கு எதிரான போராட்டத்தில் இந்தியா நீண்ட தூரம் வந்துள்ளது.
ஒற்றை நாள் சோதனைகளும் இந்திய புதிய உச்சத்தை அடைந்துள்ளன. இந்தியா ஏற்கனவே, நாள் ஒன்றுக்கு 10 லட்சம் சோதனைகள் செய்யும் திறனைப் பெற்றுள்ளது. கடந்த 24 மணி நேரத்தில் மட்டும் 9,28,761 மாதிரிகளை இந்தியா பரிசோதித்துள்ளது.
பத்து லட்சம் பேருக்கு 29,280 சோதனைகள் என்ற விகிதத்தில் பரிசோதனைகளின் எண்ணிக்கை அதிகரித்துள்ளது. மத்திய அரசின் தலைமையிலான கொள்கைகள், மாநில/ யூனியன் பிரதேச அரசுகளால் பயனுள்ள முறையில் செயல்படுத்தப்பட்டு வருவதன் காரணமாக, குணம் அடைபவர்களின் எண்ணிக்கை அதிகரித்துள்ளது. தினசரிப் பரிசோதனையின் அதிகரிப்பு தொடர்ந்து சராசரியாக தொற்றால் பாதிக்கப்பட்டோர் விகிதத்தில் குறைவை ஏற்படுத்தியுள்ளது. நாட்டில் சராசரியாக தொற்றால் பாதிக்கப்பட்டோர் விகிதம் 8.57 சதவீதமாகக் குறைந்துள்ளது. இது மேலும் குறைந்து கொண்டே வருகிறது.
“பரிசோதனை, கண்காணிப்பு மற்றும் சிகிச்சை” என்கிற திட்டத்தைப் இந்தியா பின்பற்றி வருகிறது. இந்த அதிக எண்ணிக்கையிலான சோதனையினால் தான் பாதிக்கப்பட்டவர்களை ஆரம்ப கட்டத்திலேயே கண்டறிய முடிகிறது. மேலும், தன் மூலம் அவர்களுடன் நெருங்கியிருந்தவர்களைக் கண்டறிந்து அவர்களைக் குறித்த நேரத்தில் தனிமைப்படுத்துவதன் மூலம் நோய்த்தொற்று கட்டுப்படுத்தப்படுகிறது. வீட்டில் தனிமைப்படுத்தப்பட்டவர்களுக்கும், மருத்துவமனையில் அனுமதிக்கப்பட்டவர்களுக்கும் சரியான நேரத்தில் பயனுள்ள சிகிச்சையை உறுதி செய்ய முடிகிறது.
இந்த மைல்கல்லின் வலுவான நிர்ணயத்திற்கான காரணம், நாடு முழுவதும் சோதனை ஆய்வகங்களின் தொடர்ச்சியான விரிவாக்கம் ஆகும். இன்று நாடு முழுவதும் 1576 ஆய்வகங்கள் கோவிட் பரிசோதனைகளை மேற்கொள்கின்றன. இதில் 1002 ஆய்வகங்கள் அரசிற்கும், 574 ஆய்வகங்கள் தனியாருக்கும் சொந்தமாகும். இது மத்திய மற்றும் மாநில / யூனியன் பிரதேச அரசாங்கங்களின் ஒருங்கிணைந்த முயற்சிகளுக்கு ஒரு சான்றாகும்.
பல்வேறு வகையான ஆய்வகங்கள் பின்வருமாறு:
Real-Time RT PCR அடிப்படையிலான பரிசோதனை ஆய்வகங்கள்: 806 
TrueNat அடிப்படையிலான சோதனை ஆய்வகங்கள்: 650 
CBNAAT அடிப்படையிலான சோதனை ஆய்வகங்கள்: 120 
கோவிட்-19 தொடர்பான அனைத்து நம்பகமான மற்றும் அதிகாரப்பூர்வ அண்மைத் தகவல்களுக்கும், அது தொடர்பான தொழில்நுட்பப் பிரச்சினைகள், வழிகாட்டு நெறிமுறைகள், ஆலோசனைத் தொகுப்புகள் ஆகியவற்றுக்கும் தயவுசெய்து https://www.mohfw.gov.in/ மற்றும் @MoHFW_INDIA ஆகிய வலைத்தளங்களைப் பார்க்கவும்.
கோவிட்-19 குறித்த எந்த ஒரு சந்தேகத்துக்கும் சுகாதாரம் மற்றும் குடும்பநல அமைச்சகத்தின் உதவி எண்ணான +91-11-23978046 அல்லது 1075இல்  தொடர்பு கொள்ளவும். கோவிட்-19 தொடர்பான மாநிலங்கள் / யூனியன் பிரதேசங்களின் உதவி எண்கள் https://www.mohfw.gov.in/pdf/coronvavirushelplinenumber.pdfஎன்ற வலைத்தளத்தில் கிடைக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 162.26 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 22,49,335
கொவிட் சிகிச்சை பெறுபவர்கள் 5.59%ஆக உள்ளனர்.
குணமடைந்தோர் விகிதம் தற்போது 93.07%சதவீதம்
கடந்த 24 மணி நேரத்தில் 2,43,495 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,68,04,145 என அதிகரித்துள்ளது.
கடந்த 24 மணி நேரத்தில் 3,06,064 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 20.75 சதவீதம் ஆகும்
வாராந்திர பாதிப்பு விகிதம் 17.03 சதவீதம் ஆகும்
இதுவரை மொத்தம் 71.69 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,74,753 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792052
அறிவியல் மற்றும் தொழில்நுட்பத்துறை
கொவிட்-19-க்கான மறுபயன்பாட்டு மருந்துகளுக்கான மருத்துவ பரிசோதனைகள் குறித்த இணைய தளத்தை டாக்டர் ஹர்ஷ் வர்தன் தொடங்கி வைத்தார்
தொழிற்சாலைகள், அரசுத் துறைகள் மற்றும் அமைச்சகங்களுடன் இணைந்து அறிவியல் மற்றும் தொழிலக ஆராய்ச்சி மன்றம் நடத்தி வரும் கொவிட்-19-க்கான மறுபயன்பாட்டு மருந்துகளுக்கான மருத்துவ பரிசோதனைகள் பற்றிய இணைய தளத்தை மத்திய அறிவியல் மற்றும் தொழில்நுட்பம், புவி அறிவியல் மற்றும் சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று தொடங்கி வைத்தார்.
கொவிட்-19 மருந்துகள், பரிசோதனைகள் மற்றும் ஆய்வுகளின் தற்போதைய நிலைமை பற்றிய தகவல்களை கியூர்ட்  எனப்படும் இந்த இணையதளம் கொண்டிருக்கும்.
https://www.iiim.res.in/cured/ அல்லது
http://db.iiim.res.in/ct/index.php என்னும்
முகவரிகளில் இந்த தளத்தை அடையலாம்.
ஆயுஷ்-64 உள்ளிட்ட ஆயுஷ் மருந்துகளின் மருத்துவ பரிசோதனைகளுக்காக ஆயுஷ் அமைச்சகத்துடன் இணைந்து அறிவியல் மற்றும் தொழிலக ஆராய்ச்சி மன்றம் பணியாற்றி வருகிறது.
நிகழ்ச்சியில் பேசிய அமைச்சர், கொவிட்-19க்கு எதிரான போரில் சமூக இடைவெளியை கடைப்பிடித்தல், முகக் கவசங்களை அணிதல் மற்றும் இதர முன்னெச்சரிக்கை பாதுகாப்பு நடவடிக்கைகளை மேற்கொள்வது ஆகியவை மிகவும் அவசியம் என்று கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666171
------
(Visitor Counter : 137
மத்திய அமைச்சரவை
அருணாச்சலப்பிரதேச மாநில பழங்குடியினர் பட்டியலை மாற்றியமைப்பதற்கான ‘அரசியல்சாசன  ஆணை  மசோதா, 2018’-க்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அரசியல்சாசன  ஆணை  மசோதா, 2018 என்ற பெயரிலான மசோதாவை, நாடாளுமன்றத்தில் அறிமுகம் செய்ய ஒப்புதல் அளிக்கப்பட்டது. இதன்மூலம், அருணாச்சலப்பிரதேச மாநிலத்தில் பழங்குடியினர் பட்டியலை மாற்றியமைப்பதற்காக அரசியல்சாசன  ஆணை 1950-ல் சில திருத்தங்கள் செய்யப்படுகின்றன.
அருணாச்சலப்பிரதேச பழங்குடியினர் பட்டியலில் கீழ்க்காணும் திருத்தங்கள் செய்யப்பட உள்ளன:
- வரிசை எண் 1-ல் உள்ள ‘அபோர்’ என்ற வார்த்தையை நீக்குதல், இது வரிசை எண் 16-ல் ‘ஆதி’ என்று குறிப்பிடப்பட்டுள்ளது.
- வரிசை எண் 6-ல் ‘கம்ப்தி’ என்ற வார்த்தைக்குப் பதிலாக ‘தாய் கம்ப்தி’ என்று மாற்றியமைத்தல்.
- வரிசை எண் 8-ல், ‘மிஷ்மி-கமன்’ , இடு  மற்றும் தராவோன்  ஆகியவற்றை சேர்த்தல்.
- வரிசை எண் 9-ல் ‘மொம்பா’-வுக்கு மாற்றாக மொன்பா, மெம்பா, சர்டங், சஜோலோங்  ஆகியவற்றை சேர்த்தல்.
- வரிசை எண் 10-ல் ஏதாவது நாகா பழங்குடியினர் என்பதற்கு மாற்றாக, ‘நோக்டே’, ‘தங்சா’, ‘வான்சோ’ ஆகியவற்றை சேர்த்தல்.
திட்டமிடப்பட்டுள்ள திருத்தங்களின் அடிப்படைகளாவன:
- அபோர் என்பதை நீக்குதல் – இரட்டை வார்த்தையை அகற்றுதல்
- காம்ப்தி-யை மாற்றுதல் – ‘காம்ப்தி’ என்ற பழங்குடியினர் கிடையாது.
- மிஷ்மி-கமன், இடு, தராவோன் ஆகியவற்றை சேர்த்தல் – ஏற்கனவே உள்ள பட்டியலில் ‘மிஷ்மி’ என்பது மட்டுமே சேர்க்கப்பட்டுள்ளது. இந்தப் பெயரில் எந்தவொரு சமூகமும் இல்லை என்று தகவல்கள் தெரிவிக்கின்றன.
- மொன்பா, மெம்பா, சர்டங், வான்சோ ஆகியவற்றை சேர்த்தல் – ஏற்கனவே உள்ள பட்டியலில் “ஏதாவது நாகா பழங்குடியினர்” என்றே உள்ளது. இது மாநிலத்தில் நாகா பழங்குடியினர் மட்டுமே இருப்பதாக அர்த்தம் கொள்ளப்படுகிறது.
- நோக்டே, தங்சா, வான்சோ ஆகியவற்றை சேர்த்தல் - ஏற்கனவே உள்ள பட்டியலில் “ஏதாவது நாகா பழங்குடியினர்” என்றே உள்ளது. இது மாநிலத்தில் நாகா பழங்குடியினர் மட்டுமே இருப்பதாக அர்த்தம் கொள்ளப்படுகிறது.
இந்த மசோதா, சட்டமாக நிறைவேற்றப்பட்டபிறகு, அருணாச்சலப்பிரதேச பழங்குடியினர் குறித்த திருத்தியமைக்கப்பட்ட புதிய பட்டியலில் உள்ள சமூகத்தின் உறுப்பினர்களும், பழங்குடியினருக்காக அரசு ஏற்கனவே செயல்படுத்திவரும் திட்டங்களின் பயன்களைப் பெற முடியும். இதன்படி, உயர்கல்விக்கான ஊக்கத்தொகை, தேசிய வெளிநாடுவாழ் ஊக்கத்தொகை, தேசிய ஊக்கத்தொகை, உயர்வகுப்பு கல்வி, தேசிய பழங்குடியினர் நிதி மற்றும் மேம்பாட்டுக் கழகத்திலிருந்து கிடைக்கும் சலுகை கடன்கள், பழங்குடியின சிறுவர்கள் மற்றும் சிறுமிகளுக்கான விடுதிகள் போன்ற திட்டங்களின் பயன்களைப் பெற முடியும். அதோடு, அரசு பணியிலும், கல்வி நிறுவனங்களில் மாணவர் சேர்க்கையிலும் அரசு கொள்கையின் அடிப்படையில் இடஒதுக்கீட்டைப் பெற முடியும்.
உள்துறை அமைச்சகம்
ஜீவன் ரக்ஷா பதக் 2021 விருதுகளுக்கு குடியரசுத் தலைவர் ஒப்புதல்
ஆறு பேருக்கு சர்வோத்தம் ஜீவன் ரக்ஷா பதக், 16 பேருக்கு உத்தம் ஜீவன் ரக்ஷா பதக் மற்றும் 29 பேருக்கு ஜீவன் ரக்ஷா பதக் என 51 நபர்களுக்கு ஜீவன் ரக்ஷா பதக் 2021விருதுகளை வழங்குவதற்கு குடியரசுத் தலைவர் ஒப்புதல் அளித்துள்ளார். இதில் ஐவருக்கு அவர்களது மறைவுக்குப் பின் விருதுகள் வழங்கப்படுகின்றன.
ஒரு நபரின் உயிரைக் காப்பாற்றும் சிறந்த செயலுக்காக ஜீவன் ரக்ஷா பதக் விருதுகள் வழங்கப்படுகின்றன. சர்வோத்தம் ஜீவன் ரக்ஷா பதக், உத்தம ஜீவன் ரக்ஷா பதக் மற்றும் ஜீவன் ரக்ஷா பதக் என மூன்று பிரிவுகளில் இந்த விருது வழங்கப்படுகிறது. ஒரு நபரின் உயிரைக் காப்பாற்றும் சிறந்த செயல் புரிந்த அனைத்து தரப்பு மக்களும் இந்த விருதுகளுக்கு தகுதியானவர்கள். இந்த விருதை ஒருவருக்கு அவரது மறைவுக்குப் பின்னரும் வழங்கலாம்.
விருதின் அங்கங்களான பதக்கம், மத்திய உள்துறை அமைச்சரால் கையொப்பமிடப்பட்ட சான்றிதழ் மற்றும் ரொக்கப்பரிசு ஆகியவை விருது பெற்றவருக்கு உரிய நேரத்தில் அந்தந்த மத்திய அமைச்சகங்கள்/அமைப்புகள்/மாநில அரசுகள் மூலம் வழங்கப்படும்.
விருது பெற்றவர்களின் பட்டியல் மற்றும் மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1792476
-----
(Visitor Counter : 223
பாதுகாப்பு அமைச்சகம்
2022 என்சிசி குடியரசு தின முகாமை என்சிசி தலைமை இயக்குனர் லெப்டினன்ட் ஜென்ரல் குர்பீர்பால் சிங் தொடங்கி வைத்தார்
2022 என்சிசி குடியரசு தின முகாமை 2022 ஜனவரி 4 அன்று தில்லி கண்டோன்மென்ட் பகுதியில் என்சிசி தலைமை இயக்குனர் லெப்டினன்ட் ஜென்ரல் குர்பீர்பால் சிங் முறைப்படி தொடங்கி வைத்தார்.
ஒவ்வொரு ஆண்டும் ஜனவரி 1 முதல் 29 வரை அணிவகுப்பு மைதானத்தில் இந்த முகாம் நடைபெறும். இதில் நாடு முழுவதிலுமிருந்து தனித்துவத்துடன் தேர்ந்தெடுக்கப்பட்ட சுமார் 2200 மாணவர்கள் பங்கேற்பார்கள். சுமார் 1 மாதம் நடைபெறும் இந்த முகாமில் பயிற்சியில் தலைமையகங்களுக்கு இடையேயான போட்டிகள், கலாச்சார போட்டிகள், தேசிய ஒருமைப்பாட்டு விழிப்புணர்வு நிகழ்ச்சிகள் ஆகியவை நடைபெறும். ஒவ்வொரு ஆண்டும் ஜனவரி 26 அன்று ராஜபாதையில் நடைபெறும் குடியரசு தின அணிவகுப்பில் 2 தேசிய மாணவர் படை  அணியினர் அணிவகுத்து வருவார்கள்.
இந்த ஆண்டு கொவிட்-19 விதிமுறைகள் காரணமாக என்சிசி மாணவர்கள் எண்ணிக்கை 560, பெண்கள் உள்பட 1600 ஆக குறைக்கப்பட்டுள்ளது. இந்த முகாம் ஜனவரி 28 அன்று பிரதமரின் அணிவகுப்பு மரியாதை ஏற்புடன் நிறைவடையும்
இன்றைய தொடக்க நிகழ்ச்சியில் பேசிய லெப்டினன்ட் ஜென்ரல் குர்பீர்பால் சிங் “இந்த முகாமின் நோக்கம் மாணவர்களிடையே தன்னம்பிக்கையை அதிகரிப்பது, அவர்களை மதிப்புமிகு நடைமுறைகளை ஆழப்படுத்துவது, நாட்டின் வளமான கலாச்சாரம் மற்றும் பாரம்பரியங்களை வெளிப்படுத்துவது ஆகும்” என்றார்.
ரெயில்வே அமைச்சகம்
ஆக்சிஜன் எக்ஸ்பிரஸ்களின் விநியோகத்திற்கு முக்கிய பங்காற்றிய முதல் மூன்று மாநிலங்களாக ஜார்கண்ட், ஒடிசா மற்றும் குஜராத் உள்ளன
2,348 மெட்ரிக் டன் ஆக்ஸிஜன் தமிழகத்திற்கு வழங்கப்பட்டுள்ளது
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே,
இதுவரை 1,405 டேங்கர்களில் 23,741 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 344 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
ஜார்கண்டில் இருந்து 8025 மெட்ரிக் டன் திரவ மருத்துவ ஆக்சிஜனும், ஒடிசாவில் இருந்து 7102 மெட்ரிக் டன்னும், குஜராத்தில் இருந்து 6384 மெட்ரிக் டன்னும், மேற்கு வங்கத்தில் இருந்து 1360 மெட்ரிக் டன்னும், மகாராஷ்டிராவில் இருந்து 488 மெட்ரிக் டன்னும், சத்தீஸ்கரில் இருந்து 218 மெட்ரிக் டன்னும் மற்றும் ஆந்திரப் பிரதேசத்தில் இருந்து 164 மெட்ரிக் டன்னும் ஆக்சிஜன் எக்ஸ்பிரஸ்கள் மூலம் இதுவரை விநியோகிக்கப்பட்டுள்ளன.
தற்போது 22 டேங்கர்களில் 420-க்கும் அதிகமான மெட்ரிக் டன் பிராணவாயுவுடன் 6 ரயில்கள் பயணித்துக் கொண்டிருக்கின்றன.
தென்மாநிலங்களான தமிழகம், கர்நாடகா, ஆந்திரப் பிரதேசம் மற்றும் தெலங்கானாவுக்கு தலா 2,000 மெட்ரிக் டன்னுக்கும் அதிகமாக திரவ மருத்துவ பிராணவாயு வழங்கப்பட்டுள்ளது.
தமிழ்நாடு, உத்தரகாண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 2,347 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5692 மெட்ரிக் டன், ஹரியானாவிற்கு 2135 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 2674 மெட்ரிக் டன், உத்தரகாண்டிற்கு 320 மெட்ரிக் டன், ஆந்திரப் பிரதேசத்திற்கு 2279 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2026 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 320 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலை மற்றும் உள்கட்டமைப்பு நிதியின்  கீழ் இமாச்சலப் பிரதேசத்தின் உனா மற்றும் காங்க்ரா பிராந்தியத்திற்கு ரூ .154.25 கோடி மதிப்புள்ள திட்டங்களுக்கு திரு நிதின் கட்கரி ஒப்புதல்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வெளியிட்டுள்ள ஒரு பதிவில், நாட்டில் சீரான போக்குவரத்திற்கான உள்கட்டமைப்பை வலுப்படுத்துவது மோடி அரசின் முன்னுரிமையாகும். மத்திய சாலை மற்றும் உள்கட்டமைப்பு நிதியின் கீழ் இமாச்சலப் பிரதேசத்தின் உனா மற்றும் காங்க்ரா பிராந்தியத்திற்கு ரூ .154.25 கோடி மதிப்புள்ள திட்டங்களுக்கு ஒப்புதல் அளிக்கப்பட்டுள்ளது என்று கூறியுள்ளார்.
சமீபத்தில், இமாச்சலப் பிரதேசம் இயற்கை பேரழிவுகளால் பாதிக்கப்பட்டுள்ளது என்றும், இது தொடர்பாக, இமாச்சலப் பிரதேசத்தில் உள்கட்டமைப்புக்கான புதிய ஒப்புதல்கள் குறித்து பாஜக தேசியத் தலைவர் திரு ஜே.பி.நட்டா மற்றும் மத்திய அமைச்சர் திரு அனுராக் தாக்கூர் ஆகியோருடன் விரிவான கலந்துரையாடல் நடைபெற்றதாகவும் திரு கட்கரி தெரிவித்துள்ளார்.
இந்த ஒப்புதலின் கீழ் ஸ்வான் நதியின் குறுக்கே ரூ.50.60 கோடி செலவில் இரண்டு பாலங்களும், ரூ .103.65 கோடி செலவில் பியாஸ் ஆற்றில் பாங் அணையும் கட்டப்படும் என்று அமைச்சர் நிதின் கட்கரி தனது பதிவில் குறிப்பிட்டுள்ளார்.
பெருநிறுவனங்கள் விவகாரங்கள் அமைச்சகம்
செயிண்ட் வின்செண்ட் & கிரேனேடைன்ஸ், பார்படாஸ், வாஷிங்டன் டிசி மற்றும் நியூயார்க்கிற்கு இணையமைச்சர் பி.பி. சவுத்ரி பத்து நாள் பயணம்
மத்தியப் பெருநிறுவன விவகாரங்கள் மற்றும் சட்டம், நீதித்துறை இணையமைச்சர் திரு. பி.பி. சவுத்ரி, செயிண்ட் வின்செண்ட் & கிரேனேடைன்ஸ், பார்படாஸ், வாஷிங்டன் டிசி மற்றும் நியூயார்க் ஆகிய இடங்களுக்கு இன்று முதல் பத்து நாட்கள் சுற்றுப்பயணம் மேற்கொள்கிறார். மத்திய அரசு உலகின் 193 நாடுகளைச் சென்றடையும் வகையில் ‘பிரஹத் சம்பர்க் யோஜனா’ என்னும் முயற்சியில் ஈடுபட்டுள்ளது. பல்வேறு நாடுகளைச் சென்றடையும் வகையில் மத்திய அமைச்சர்கள் பல்வேறு நாடுகளுக்கும் பயணம் மேற்கொள்ளவுள்ளனர். இந்தப் பிரஹத் சம்பர்க் யோஜனாவின் அனைத்து அம்சங்களையும் வெளியுறவு அமைச்சகம் ஒருங்கிணைக்கும். இந்தத் திட்டம் 2018 மே 15-ம் தேதி நிறைவடையும்.
இந்தப் பயணம் பல்வேறு நாடுகளுடனான சர்வதேச ஒத்துழைப்பை உறுதிப்படுத்துவதுடன் அந்தப் பிராந்தியத்தில் வாழும் இந்தியச் சமூகத்தினருடனான இணைப்புகளைப் புதுப்பிக்கவும் செய்யும் என எதிர்பார்க்கப்படுகிறது.
மேலும் விவரங்களுக்கு www.pib.nic.in என்னும் வலைத்தளத்தைப் பார்க்கவும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற ஏழைகள் மற்றும் புலம் பெயர்ந்தோருக்கான வாடகை வீடுகள் திட்டத்தில் பல்வேறு சலுகைகளை அரசு அறிவித்துள்ளது: திரு ஹர்தீப் சிங் புரி
திட்டத்துக்கான சலுகைக் கடன், இலவச உள்கட்டமைப்பு வசதிகள், இலவச தரைப் பகுதி விகிதம்  உள்ளிட்ட பல்வேறு சலுகைகள் நகர்ப்புற ஏழைகள் மற்றும் புலம் பெயர்ந்தோருக்கான வாடகை வீடுகள் திட்டத்தில் அறிவிக்கப்பட்டுள்ளன என்று மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் புரி கூறினார்.
பிரதமரின் வீட்டுவசதி திட்டம்-நகர்ப்புறத்தின் கீழ் அறிவிக்கப்பட்டுள்ள கட்டுபடியாகக்கூடிய வாடகை வீடு வளாகங்கள் திட்டம் நகர்ப்புற ஏழைகள் மற்றும் புலம் பெயர்ந்தோரின் நலனைக் கருதி, அவர்களுக்கு கண்ணியமான மற்றும் கட்டுபடியாகக்கூடிய இருப்பிடங்களை வழங்குவதற்காக அறிவிக்கப்பட்டுள்ளது என்று அவர் தெரிவித்தார்.
கட்டுபடியாகக்கூடிய வாடகை வீடு வளாகங்கள் திட்டத்தின் இணையதளம் மற்றும் வழிகாட்டுதல்களை அடங்கிய புத்தகத்தை அறிமுகப்படுத்துவதற்காக ஏற்பாடு செய்யப்பட்ட இணையக் கருத்தரங்கு ஒன்றில் இன்று பேசிய போது திரு புரி இவ்வாறு கூறினார்.
மத்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் செயலாளர் திரு துர்கா சங்கர் மிஷ்ரா இந்த நிகழ்ச்சிக்கு தலைமை தாங்கினார்.
கட்டுபடியாகக்கூடிய வாடகை வீடு வளாகங்கள் திட்டத்தின் விருப்பத்தை தெரிவிக்கும் அறிவிப்பும் வெளியிடப்பட்டது.
முன்னதாக, 2020 ஜூலை 31 அன்று, கட்டுபடியாகக்கூடிய வாடகை வீடு வளாகங்கள் திட்டத்தின் அறிவுசார் தொகுப்பு வெளியிடப்பட்டது. மாநிலங்கள் மற்றும் யூனியன் பிரதேசங்களுடன் கையெழுத்திடப்பட வேண்டிய ஒப்பந்தம் மற்றும் ஆங்கிலத்தில் செயல்பாட்டு வழிகாட்டுதல்கள் ஆகியவை இதில் அடங்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664393
ஜல்சக்தி அமைச்சகம்
ஜல் ஜீவன் திட்டத்தை விரைந்து செயல்படுத்துவதற்கு தொழில்நுட்ப உதவிகளை வழங்குவதற்காக மத்திய குழு ஆந்திரா பயணம்
அனைத்து வீடுகளுக்கும் 2023-24-ஆம் ஆண்டுகள் குடிதண்ணீர் இணைப்புகளை வழங்கும் லட்சியத்தை எட்டுவதை உறுதி செய்யும் நோக்கில்,
ஜல் ஜீவன் திட்டத்தை விரைந்து செயல்படுத்துவதற்கு தொழில்நுட்ப உதவிகளை வழங்குவதற்காக மத்திய குழு ஒன்று ஆந்திரப் பிரதேசத்துக்கு பயணம் மேற்கொண்டுள்ளது.
2020 டிசம்பர் 2 முதல் 5 வரை ஆந்திரப் பிரதேசத்தில் பயணம் மேற்கொள்ளும் ஆறு பேர் கொண்ட இந்த குழு, ஜல் ஜீவன் திட்டத்தை சிறப்பாக செயல்படுத்துவது குறித்த ஆலோசனைகளை மாநிலத்துக்கு வழங்கும்.
தேசிய ஜல் ஜீவன் இயக்கத்தை சேர்ந்த இக்குழுவினர், குடிதண்ணீர் திட்டங்களை செயல்படுத்தும் கள அலுவலர்கள்,
கிராம பஞ்சாயத்து உறுப்பினர்கள், கிராம பஞ்சாயத்து தலைவர்கள், மாவட்ட குடி தண்ணர் மற்றும் சுகாதார இயக்கத்தின் தலைவர்கள், மாவட்ட ஆட்சியர்கள் ஆகியோரிடம் உரையாடுவார்கள்.
மாநிலத்தின் பல்வேறு பகுதிகளுக்கு மத்திய குழுவினர் பயணம் மேற்கொள்கிறார்கள்.
2024-ஆம் ஆண்டுக்குள் நாட்டின் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை ஜல் சக்தி அமைச்சகத்தின் ஜல்
ஜீவன் இயக்கம் லட்சியமாகக் கொண்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1678590
பிரதமர் அலுவலகம்
தேசியக் கிராமச் சுயாட்சி இயக்கத்தைப் பிரதமர் தொடங்கிவைத்தார்; பழங்குடியினரின் ஒட்டுமொத்த வளர்ச்சிக்கான திட்டபாதையையும் தொடங்கிவைத்தார்
ராஷ்ட்ரீய கிராமின் ஸ்வராஜ் அபியான் என்ற தேசிய கிராமச் சுயாட்சி இயக்கத்தைப் பிரதமர் திரு. நரேந்திர மோடி, மத்தியப் பிரதேசம் மண்டலாவில் நடைபெற்ற பொதுக்கூட்டத்தில் தொடங்கிவைத்தார். இதன் மூலம் பழங்குடியினரின் ஒட்டுமொத்த வளர்ச்சிக்கான அடுத்த ஐந்து ஆண்டு திட்டப்பாதையைத் தொடங்கிவைத்தார்.
மாண்ட்லா மாவட்டம், மானேரியில், இந்திய ஆயில் நிறுவனத்தின் சமையல் எரிவாயு நிரப்பும் ஆலைக்குப் பிரதமர் அடிக்கல் நாட்டினார். அவர் உள்ளூர் அரசாங்கக் கோப்பகத்தை ஆரம்பித்தார். உள்ளாட்சித் தகவல் தொடர்பு விவரக் குறிப்பேட்டையும் பிரதமர் வெளியிட்டார்.
100 சதவீத புகையில்லா அடுக்களைகள், இந்திர தனுஷ் இயக்கத்தின் கீழ் 100 சதவீதத் தடுப்பூசி போடப்பட்ட மற்றும் சவுபாக்யா திட்டத்தின் கீழ் 100 சதவீத மின்இணைப்பு வழங்கப்பட்ட கிராமங்களின் ஊராட்சித் தலைவர்களையும் பிரதமர் கவுரவித்தார்.
மாண்ட்லாவில் நாடு முழுவதும் உள்ள பஞ்சாயத்தி ராஜ் பிரதிநிதிகளுடன் உரையாற்றிய பிரதமர், மகாத்மா காந்தி கூறிய ‘கிராமத்தில் இருந்து தேசம்’ மற்றும் கிராம சுயாட்சி ஆகியவற்றை நினைவுகூர்ந்தார். தேசிய பஞ்சாயத்திராஜ் தினத்தில் மத்தியப் பிரதேச மாநிலத்தில் இருப்பது தனக்கு மகிழ்ச்சி அளிக்கிறது என்றும் மகாத்மா காந்தி எப்போதுமே கிராமத்தின் முக்கியத்துவத்தைப் பற்றியும் கிராமச் சுயாட்சி பற்றியும் சிறப்பாகக் கூறியிருக்கிறார் என்றும் பிரதமர் சுட்டிக்காட்டினார். நமது கிராமங்களுக்குச் சேவை செய்ய வேண்டும் என்ற நமது உறுதிப்பாட்டினை நாம் அனைவரும் மீண்டும் உறுதிபடுத்துவோம் என்றார் பிரதமர்.
ஊரக வளர்ச்சி பற்றிப் பேசுகையில் வரவுசெலவுக் கணக்குகள் மிகவும் முக்கியம் என்றார் பிரதமர். ஆனால், கடந்த சில ஆண்டுகளில் இந்தக் கூற்றில் மாறுதல்கள் ஏற்பட்டுள்ளன என்றும் ஒரு திட்டத்திற்கு ஒதுக்கப்பட்ட நிதி சரியாகப் பயன்படுத்தப்படுகிறதா என்பதை உறுதி செய்ய வேண்டும் என்பது குறித்தும் அது சரியான நேரத்திலும் வெளிப்படையாகவும் செயல்படுத்தப்படவேண்டும் என்பது குறித்தும் மக்கள் தற்போது பேசத் தொடங்கியுள்ளனர் என்றும் பிரதமர் கூறினார்.
மக்கள் தங்களின் குழந்தைகளின் கல்வியில் கவனம் செலுத்த வேண்டும் என்றும், அது அந்தக் குழந்தைகளின் எதிர்காலத்திற்கு மிகவும் அவசியம் என்றும் அவர் கூறினார்.
வேளாண்துறையில் சுயசார்புடன் இருப்பதற்காக எடுக்கப்படும் நடவடிக்கைகளைப் பிரதமர் வலியுறுத்தினார். நீர்ப் பாதுகாப்பு குறித்த நடவடிக்கைகளில் அதிகக் கவனம் செலுத்த வேண்டும் என்றும் ஒவ்வொரு சொட்டு நீரும் பாதுகாக்கப்படுவதை உறுதிசெய்ய வேண்டும் என்றும் பிரதமர் பஞ்சாயத்திராஜ் பிரதிநிகளைக் கேட்டுக்கொண்டார்.
அனைவரையும் உள்ளடக்கிய நிதி வளர்ச்சிக்கான மக்கள் நிதித் திட்டம், பழங்குடியினருக்கு அதிகாரம் அளிப்பதற்கான வன நிதித் திட்டம், கழிவுகளை எரிசக்தியாக மாற்றுவதுடன் விவசாயிகள் அதிகமாக சுயச்சார்புடன் இருப்பதற்கான சாணம்- நிதித் திட்டம் ஆகியவற்றின் முக்கியத்துவம் குறித்தும் பிரதமர் மோடி பேசினார்.
கிராமங்களில் ஏற்படும் மாற்றம் இந்தியாவின் மாற்றத்தை உறுதி படுத்தும் என்றும் அவர் கூறினார்.
மத்திய அரசு சமீபத்தில் எடுத்துள்ள நடவடிக்கைகள் பெண்களின் பாதுகாப்பை மேலும் வலுபடுத்தும் என்றார் பிரதமர்.
(Visitor Counter : 329